DTAC-TRUE กอดคอร่วง! นลท.ขายรอผลตัดสิน “กสทช.”
DTAC-TRUE ควงแขนร่วง! นักลงทุนขายรอผลตัดสิน “กสทช.” วันนี้ หลังดีลควบรวมยังไม่ชัดเจน
DTAC-TRUE ควงแขนร่วง! นักลงทุนขายรอผลตัดสิน “กสทช.” วันนี้ หลังดีลควบรวมยังไม่ชัดเจน
20 ต.ค. 2565

ผู้สื่อข่าวรายงานว่า วันนี้ (20 ต.ค.65) ณ เวลา 14:30 น. ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC อยู่ที่ระดับ 45.50 บาท ลดลง 1.25 บาท หรือ 2.67% สูงสุดที่ระดับ 46.75 บาท ต่ำสุดที่ระดับ 45.25 บาท ด้วยมูลค่าการซื้อขาย 186.63 ล้านบาท
บริษัท ทรู คอร์ปอเรชั่น จำกัด (มหาชน) หรือ TRUE อยู่ที่ระดับ 5.05 บาท ลดลง 0.10 บาท หรือ 1.94% สูงสุดที่ระดับ 5.15 บาท ต่ำสุดที่ระดับ 5.05 บาท ด้วยมูลค่าการซื้อขาย 274.81 ล้านบาท
สำหรับราคา DTAC และ TRUE ที่ปรับตัวลงมานั้น คาดจะมาจากการที่นักลงทุนรอคำตัดสินลงมติจากสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เกี่ยวกับเรื่องการควบรวมกิจการระหว่าง DTAC-TRUE จะผ่านหรือไม่
ทั้งนี้หากมีรายงานเพิ่มเติมถึงคำตัดสินออกมา “ข่าวหุ้นธุรกิจออนไลน์” จะนำมาอัพเดทให้ทราบต่อไป